**ПРИЛОГ 8-А**

ИЗЈАВА О ОБАВЕЗАМА

РЕГУЛИСАНИ ДОБАВЉАЧ ЗАЛИХА ЗА КОРИШЋЕЊЕ ТОКОМ ЛЕТА

У складу са Правилником о стандардима из безбједности цивилног ваздухопловства,

изјављујем,

* да су по мом најбољем сазнању информације садржане у програму безбједности предузећа истините и тачне,
* да ће се праксе и поступци наведени у овом програму безбједности спроводити и одржавати на свим локацијама које су обухваћене програмом,
* да ће се овај програм безбједности прилагодити и измијенити како би се ускладио са свим будућим релевантним промјенама законодавства Босне и Херцеговине, осим ако [*назив предузећа*] обавијести Дирекцију за цивилно ваздухопловство Босне и Херцеговине да више не жели испоручивати залихе за коришћење током лета директно у ваздухоплов (и да, према томе, више не жели пословати као регулисани добављач),
* да ће [*назив предузећа*] у писаном облику обавијестити Дирекцију за цивилно ваздухопловство Босне и Херцеговине о:

1. мањим промјенама у свом програму безбједности, као што су назив предузећа, лицу одговорном за безбједност или подацима за контакт, одмах, а најкасније у року од 10 радних дана, и
2. већим планираним промјенама, као што су нови поступци безбједносних прегледа, већи грађевински радови који би могли утицати на усклађеност с примјењивим законодавством Босне и Херцеговине, или промјена сједишта/адресе, најмање 15 радних дана прије њиховог почетка/планиране промјене;

* да ће [*назив предузећа*], како би обезбиједило усклађеност с примјењивим законодавством Босне и Херцеговине, у случају потребе у потпуности сарађивати у свим инспекцијама/надзорима, и да ће на захтјев инспектора омогућити приступ свим документима,
* да ће [*назив предузећа*] обавијестити Дирекцију за цивилно ваздухопловство Босне и Херцеговине о свим озбиљним кршењима безбједносних мјера и о свим сумњивим околностима које би могле бити важне за залихе за коришћење током лета, а посебно о сваком покушају скривања забрањених предмета у залихе,
* да ће [*назив предузећа*] за све релевантно особље обезбиједити обуку у складу са Поглављем 11 Анекса IV Правилника о стандардима из безбједности цивилног ваздухопловства и да ће их упознати с њиховим одговорностима које се односе на безбједност у оквиру програма безбједности предузећа; и
* да ће [*назив предузећа*] обавијестити Дирекцију за цивилно ваздухопловство Босне и Херцеговине, ако:

1. престане пословати;
2. ако више не испоручује залихе за коришћење током лета директно у ваздухоплов; или
3. ако више не може испуњавати захтјеве релевантног законодавства Босне и Херцеговине.

Преузимам потпуну одговорност за ову изјаву.

Име и презиме:

Позиција у предузећу:

Датум:

Потпис: